Mokochira (wayuuiwa'a)

Mokochira ( wayuui'wa ) Aküjala natüma watüshiuu süma woushinuu, süchüküa mokochira, wanee jintülü waima kasachiki alatüsü sümuin shipialüje, su'unaka sa'akapüna mojui, amüloika shia, waraitaka shia saakapüna tü wunu'uliaka,  wanaka süma wanee,  laülachon keemasüma'in ( chaamaa ) ainküka saa'in mokochira sutuma laülakat, süsakajaka shia shipialu'umuin, "terajüin mmapa'akalü tüü, tepia pejesü" sümaka sümüin mokochira,  sümaaka shia shipialu'umuin, su'unaka süma, nojottapaja sütijain sa'u süma chaamaain ( Bruja ) shia ,süntaiwa'aya mokochira sünalaka sutu'upuna shipiakat chaamaa, ejatü shiipüse wayuu, mürü'ülü  keemasüma'in ejatü sümana.

Süntaiwa mokochira soojiraka shia tü chaamaa ,sujuunalu'u süsaka'a, tü shirakat.

" jemetashatasü ma'in shirachon "  sümaka .

"Jemeetama'in sheejuin merunemachonsü "

Nantapalaka na süchonyukalirua  chaamaa nasanalaka naa'in , naataka sejuin mokochira , nasakiraka tü neika

" kasa wayuu tü jemetaka ma'in sejüin maama " namaka sümüin.

Chaamaa:

"wanee anennerüchon talakajajerü jolü jiküin "

Sümaka sümüin mokochira: 

" tachonchon pülemüchajama siki alakajainjatü taya piküin, moüpa'asalü taya, isairü tachiki alemuchajawa siki.

Sümaka mokochira,  suntaka wane majü sü'ütaka sa'u wanee wünü'ulia,  sümaka sümüin :

" asukaka sukua asukaka sukua "

Mokochira sapajaka sünüiki tü majuka, shiawataka sukuwa'ipa.

Suntapa shipialu'umüin chaama , tüyale epejatüjülia süsema, chaama sotoka wane siiwarai, sojottaka tü siki suntiraka mokochira , süpolojoka wuin  , polotoshataka shia, einjatüin sülakajain mokochira.

Chaamaa :

" tachonchon pionnajapa süütpüna türa sikika chüwataka teere amüin pia"

Mokochira jalüjaka saa'in sünüiki majü

" akotchijaka sukua " akotchijaaka sukua " 

Mokochira sümaka sümüin chaamaa : " puulaka palajana tapülerüa , süchiki tashatetka shia"

Su'ulakaka shia chaama, shionnajaka sü'ütpüna tü süsemaka chüwatashatasü, süwataka mokochira sujutaka shichiki  saakamüin tü sikika, shiakane'e jotüin Chaamaa, süma jotooka süwajaka tü shikikat, shiiwetaka su'uluje piamashi erüchen, ainküka saa'in mokochira, " apülajasüla" sümaka , süpatjaaka.

naa etcheñukana , napattajaka waneepiashata wana süma tü palaaka, nekerolaka shirokümüin 

Aküjala.....
Akotchajülee sünülia:Kuwentamaajatü